CELEX: 32014D0062
Language: sl
Date: 2014-02-06 00:00:00
Title: 2014/62/EU: Izvedbeni sklep Komisije z dne 6. februarja 2014 o razveljavitvi Odločbe 2003/766/ES o nujnih ukrepih za preprečevanje širjenja koruznega hrošča Diabrotica virgifera Le Conte v Skupnosti (notificirano pod dokumentarno številko C(2014) 467)

7.2.2014   
            
            
               SL
            
            
               Uradni list Evropske unije
            
            
               L 38/45
            
         
      IZVEDBENI SKLEP KOMISIJE
   
   z dne 6. februarja 2014
   o razveljavitvi Odločbe 2003/766/ES o nujnih ukrepih za preprečevanje širjenja koruznega hrošča Diabrotica virgifera Le Conte v Skupnosti
   (notificirano pod dokumentarno številko C(2014) 467)
   (2014/62/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti četrtega stavka člena 16(3) Direktive,
   ob upoštevanju naslednjega:
   
               (1)
            
            
               Z Odločbo Komisije 2003/766/ES (2) se ni preprečilo širjenje koruznega hrošča Diabrotica virgifera virgifera Le Conte, kot je razvidno iz letnih sistematičnih raziskav, ki so jih države članice izvedle v skladu z navedeno odločbo. Navedene sistematične raziskave kažejo tudi, da je koruzni hrošč Diabrotica virgifera virgifera Le Conte zdaj naseljen na večjem delu ozemlja Unije. Poleg tega ni mogoče zaustaviti njegovega nadaljnjega širjenja, vzpostavljeni pa so učinkoviti in trajnostni nadzorni ukrepi, da se čim bolj zmanjša vpliv navedenega škodljivega organizma na pridelek koruze, zlasti uvedba sheme kolobarjenja.
            
         
               (2)
            
            
               Odločbo 2003/766/ES bi bilo zato treba razveljaviti.
            
         
               (3)
            
            
               Ukrepi iz tega sklepa so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJI SKLEP:
   Člen 1
   Odločba 2003/766/ES se razveljavi.
   Člen 2
   Ta sklep je naslovljen na države članice.
   
      V Bruslju, 6. februarja 2014
      
         
            Za Komisijo
         
         Tonio BORG
         
         
            Član Komisije
         
      
   
   
      (1)  UL L 169, 10.7.2000, str. 1.
   
      (2)  Odločba Komisije 2003/766/ES z dne 24. oktobra 2003 o nujnih ukrepih za preprečevanje širjenja koruznega hrošča Diabrotica virgifera Le Conte v Skupnosti (UL L 275, 25.10.2003, str. 49).